  Майя Бывальцева 15 кудӟем водительёсты кутӥзы Удмуртиын тросэн эскеронъёс улсын. Со сярысь ивортэ элькунъя Кунпуш ужъёсъя министерствоысь ГИБДД-лэн управлениысьтыз 1-тӥ ёзэтэз. Со пӧлысь куать муртэ Ижкарын шараязы. «Транспортэз тросэн эскерон амал Ижкарын нырысетӥ арзэ гинэ уг кутӥськы ни. Со юэм водительёсты шараяны луонлык сётэ, озьы ик шараяськылӥзы утчанэ ялэм транспорт но правотэк руль сьӧры пуксем водительёс», — вераз элькунъя Кунпуш ужъёсъя министерствоысь ГИБДД-лэн управлениысьтыз 1-тӥ ёзэтэзлэн кивалтӥсез Вениамин Вычужанин. Тодэ вайытом, водительёсты тросэн эскеронъёс элькунын 24–26 южтолэзе ортчизы. ГИБДД-ысь ӧнерчиос руль сьӧры кудӟыса пуксем муртъёсты чаклазы. Куинь нуналскын 1 сюрс 500 пала машинаез дугдытъязы. Ужрадэ «ДНД «Дорожный патруль» калык дружналэсь ёзчиоссэ, но кыскизы. Кызьы пусйизы Кун автоинспекциын, тросэн эскеронъёс дыръя кудӟем водительёс сэрен луэм шудтэм учыръёс Удмуртиысь сюресъёс вылын пусъемын ӧвӧл. Тегъёс: Авто ГИБДД Удмуртия  